มีก้อนไตแข็งใต้รักแร้ข้างขวา ขนาดไม่ใหญ่มาก เพิ่งเป็นได้ประมาณ2-3วัน ไม่มีไข้หรืออาการอย่างอื่นเลย ตอนนี้ยังไม่บวม ไม่มีหนอง โดนแล้วเจ็บค่ะ (ตอนขยับแขนหรือพับแขนลงก็เจ็บ เพราะอยู่บริเวณรอยพับรักแร้พอดี) อยากทราบว่าเป็นอาการของอะไร และเบื้องต้นควรทำอย่างไรคะ
สวัสดีค่ะ ก้อนเป็นไตแข็งที่รักแร้ข้างขวาดังกล่าวมานั้น สามารถนึกถึงภาวะการติดเชื้อที่ผิวหนังเช่นรูขุมขนอักเสบ มีฝีหนองที่ผิวหนังซึ่งเป็นการติดเชื้อแบคทีเรียชนิดหนึ่ง หรืออาจเป็นการติดเชื้อราก็ได้ สาเหตุอื่นๆเช่นต่อมน้ำเหลืองโตผิดปกติ ก้อนไขมันมีการติดเชื้อขึ้นมา เป็นต้นเบื้องต้นไม่ไปบีบหรือกดบริเวณดังกล่าวบ่อยๆ ใช้น้ำเปล่าสะอาดล้างภายนอกเท่านั้น และใส่เสื้อผ้าระบายอากาศได้ดีไม่อับชื้นบริเวณดังกล่าวและควรไปพบแพทย์หากเจ็บปวดมากขึ้น ก้อนขยายขนาดเร็ว มีเลือดหรือหนองไหลจากก้อน เพราะอาจเป็นการติดเชื้อที่ต้องได้ยาฆ่าเชื้อร่วมด้วยค่ะ